684 Transactions. — Miscellaneous. 



tangohia e Aperahama te pu i te ringa o Porokoru, ka 

 whaia ka puhia, heoi, ka mate taua tangata. Na, kua 

 roDgo nga tangata i roto i te pa ki te tangihanga o te 

 pu, me te taua e kuhu nei i roto i te ngaherehere. Kua 

 rongo, heoi, kua oho katoa ratou. Ka tahi ka kau mai 

 a Te Tipi i Paopaororo — ko te wahi tena e takoto mai ua i ta- 

 wahi, i tuaina e au i te tau 1883 — ara, ko te rae e takoto mai 

 na i te ritenga atu o Papaitonga. He whenua tawa taua wahi, 

 he hinau, he mapou, he aha he aha. Ka kau mai a Te Tipi i 

 reira, ka u mai ki te pa, e pupuhi haere mai ana i roto i te wai. 

 Ko tetahi tangata toa tena o Ngatihuia, o Ngatitoa. Ko tona 

 hamanu kei tona kaki e iri ana, ko ana ringaringa kei te 

 puru haere i tona pu kei te pupuhi hoki, ko ona waewae kei 

 whakakau atu i aia. Tae rawa mai a Te Tipi ki uta ki Papai- 

 tonga, kua horo te hoariri, kua eke ki runga ki nga waka, hoe 

 atu ai ki uta. Heoi, ka eke atu ia ki runga ki tetahi o nga 

 waka i mahue, ka whai haere i muri. Te unga atu o nga 

 waka ki uta kua huihuia mai nga wehewehenga o te taua 

 e noho ana i roto i te ngaherehere, na, ka patua. Ka u 

 atu nga waka ki tetahi wahi ka patua ano. E ora ana te 

 tangata kotahi, ara, te mea e tere ana te haere, ko te nuinga 

 ano i mate i te pu. Ka mate katoa nga rangatira, ka mate a 

 Takare, a Paipai, me nga rangatira katoa o taua iwi. Ko nga 

 mea i rupeke ki te mate e toru rau topu, nuku atu ranei — i 

 mate hoki nga wahine me nga tamariki. Ko nga morehu i 

 ora i tika atu etahi ki Horowhenua, i oma etahi ki te 

 maunga. 



" Ka hinga a Papaitonga, ka whai haere te taua nei ki Horo- 

 whenua, ka patu ano. Ka hinga a reira, ka whati haere a 

 Muaupoko ; ka whiti atu ki Weraroa. Ka oma ki te maunga. 

 Na, ka hoki mai te taua ki Papaitonga. Heoi, ko a te Maori 

 ritenga i reira. Ma wai hoki teua e korero ? Ka maoa nga 

 mea i whiua ki te haiagi ka tahi ka tahuatia, ka tukuna ki a 

 Ngatitoa, hei utu mo nga tamariki a Te Kau|)araha i patua ko- 

 nihitia e Muaupoko. Ko nga mea mata i haria ki te kainga, 

 i tuwhaina haeretia hei kai ma te iwi. Engari, e mataku ana au 

 i tena korero. Uia e koe ki nga kaumatua o Ngatitoa — ki a 

 Ngahuka Tuugia ma. Ka mutu." 



